แกรนด์เทฟต์ออโต IV: เดอะลอสต์แอนด์แดมด์

แกรนด์เทฟต์ออโต IV: เดอะลอสต์แอนด์แดมด์ () เป็นชุดภาคเสริมแรกจากสองตอนของเกม แกรนด์เทฟต์ออโต IV ที่วางจำหน่ายใน ค.ศ. 2008 พัฒนาโดยร็อกสตาร์นอร์ท และจัดจำหน่ายโดยร็อกสตาร์เกมส์ ภาคเสริมนี้จำหน่ายแยกกันสำหรับเอกซ์บอกซ์ 360 ในวันที่ 17 กุมภาพันธ์ ค.ศ. 2009 และเป็นส่วนหนึ่งของแพ็คเกจที่ใช้แผ่นดิสก์ แกรนด์เทฟต์ออโต: เอพิโสดฟอร์มลิเบอร์ตีซิตี สำหรับเพลย์สเตชัน 3 และ ไมโครซอฟท์ วินโดวส์ ในวันที่ 13 เมษายน ค.ศ. 2010 แพ็คเกจนี้ยังรวมส่วนขยายเกม แกรนด์เทฟต์ออโต IV ตัวที่สอง แกรนด์เทฟต์ออโต: เดอะบัลลาดออฟเกย์โทนี และไม่จำเป็นต้องมีเกมหลักในการเล่นเกม ไมโครซอฟท์เพิ่ม เอพิโสดฟอร์มลิเบอร์ตีซิตี ในรายการเกมที่เข้ากันได้ย้อนหลังสำหรับแพลตฟอร์มเอกซ์บอกซ์วันในเดือนกุมภาพันธ์ ค.ศ. 2017

เนื้อเรื่องของชุดเสริมนี้เกิดขึ้นพร้อมกับเหตุการณ์ใน แกรนด์เทฟต์ออโต IV และ เดอะบัลลาดออฟเกย์โทนี เดอะลอสต์แอนด์แดมด์ ติดตามเรื่องราวของจอห์นนี เคลบิตซ์ รองหัวหน้าแก็งค์เดอะลอสต์เอ็มซีสาขาลิเบอร์ตีซิตีซึ่งเป็นชมรมจักรยานยนต์ที่ร่วมทำภารกิจต่าง ๆ ในทั้งสองเกมด้วย โครงเรื่องหลักของตอนนี้เน้นไปที่ความพยายามของจอห์นนีในการดำเนินบทต่อไป ในขณะเดียวกันก็ต้องรับมือกับความขัดแย้งภายใน สงครามแก๊งค์ ยาเสพติด และศัตรูต่าง ๆ ตอนนี้นำเสนอมุมมองของจอห์นนีในโครงเรื่องของเพชรสีเลือดและเฮโรอีน ซึ่งแสดงให้เห็นจากมุมมองของตัวเอกคนอื่น ๆ ใน แกรนด์เทฟต์ออโต IV และ เดอะบัลลาดออฟเกย์โทนี

ตัวเกมได้รับกระแสวิจารณ์เชิงบวกอย่างมากเมื่อวางจำหน่าย และได้รับการพิจารณาว่าเป็นหนึ่งในชุดเนื้อหาที่ดาวน์โหลดได้ที่ดีที่สุดเท่าที่เคยมีมา

หมายเหตุ

อ้างอิง

แหล่งข้อมูลอื่น 
 

วิดีโอเกมแอ็กชันผจญภัย
วิดีโอเกมที่ออกวางจำหน่ายในปี พ.ศ. 2552
แกรนด์เทฟต์ออโต
วิดีโอเกมโอเพนเวิลด์
เกมสำหรับเพลย์สเตชัน 3
เกมสำหรับเอกซ์บอกซ์ 360
เกมสำหรับวินโดวส์
วิดีโอเกมที่พัฒนาขึ้นในสหราชอาณาจักร
วิดีโอเกมที่มีฉากในสหรัฐ